  Наталья Тетерина Ашальчи Окилэсь 2011-тӥ арын потэм «Та буртчин чуръёсыд» бичетсэ ляб адӟисьёслы лыдӟымон но сукыр муртъёслы кылымон книгаосын поттӥзы. Соосын тодматон ортчоз 19-тӥ оштолэзе Удмуртиысь Йӧскалык лыдӟетъюртлэн Сукыръёс но ляб адӟисьёс понна лыдӟиськоннияз (Ломоносов урам, 9). Со сярысь Йӧскалык лыдӟетъюртлэн пресс-службаез ивортэ. Кызьы шуэмын ивортонын, книгае Ашальчи Окилэн удмурт но ӟуч кылын кылбуръёсыз но веросъёсыз, пиезлэн Валерий Карачаёвлэн но мукет ӵыжы-выжыосызлэн, ужъюлтошъёсызлэн со сярысь тодэ ваёнъёссы пыризы. Сукыръёслэн но ляб адӟисьёслэн лыдӟиськонниязы ужасьёсын дасям бичетлэн адаптированной изданиез — со бадӟым шрифтэн, Брайль шрифтэн но куараен гожтэм книгаослэсь комплект. Сое поттон Ашальчи Окилэн вордскем дырысеныз 120 ар тырмонлы сӥземын Йӧскалык лыдӟетъюртлэн пресс-службаезПусъемын, книгаосын тодматсконэ пыриськисьёс удмурт кылбурчилэн улон но ужан сюресэз сярысь тодозы, солэсь удмурт но ӟуч кылын гожтэм кылбуръёссэ кылзозы. Ужрадэ вань мылкыд карисьёс пыриськыны быгато. Пыронэз эркын. Тегъёс: Лулчеберет Ижкар Литература Удмуртия Мерлык АшальчиОки Йӧскалыклыдӟетъюрт  